钦定古今图书集成/理学汇编/字学典/第103卷 > 林藻
## 钦定古今图书集成/理学汇编/字学典/第103卷 > 林藻

按《宣和书谱》：“林藻，不知何许人也，传记莫得而详，其
行实作行书，其婉约丰妍处，得智永笔法为多。有唐
三百年书者特盛，虽至经生辈，其落笔亦自可观。盖
唐人书学，自太宗建弘文馆为教养之地，一时习尚
为盛。至后之学者，随其所得而各有成就，如藻之于
智永是也。”初，永刻意学书于王羲之而颇得其妙，而
所乏者风神。议者谓其“章草入妙，隶书入能”，于是一
字之出，可直五万，其为当时所慕如此。今御府所藏
《行书一》，《深慰帖》。

按《容台集》：“唐林纬干，书学平原，萧疏古淡。”〈按文献通考林藻字

纬乾贞元七年进士